**PONUDBENA DOKUMENTACIJA, MERILA IN POGOJI ZA UGOTAVLJANJE SPOSOBNOSTI**

1. *VSEBINA PONUDBENE DOKUMENTACIJE*
2. Izpolnjen **obrazec ESPD** (v primeru, da gre za partnersko ponudbo ali nastopanje s podizvajalci, mora biti izpolnjen obrazec priložen za vsakega izmed partnerjev in podizvajalcev);
3. Skeniran, parafiran (vsaka stran posebej) **obrazec 1**: **Projektna naloga**;
4. Izpolnjen **obrazec 2**: **Ponudbeni predračun**:
5. Izpolnjen **obrazec 3: Vzorec pogodbe**;
6. Izpolnjen **obrazec 4**: **Seznam kadra;**
7. Izpolnjen **obrazec 5**: **Razpolaganje z opremo;**
8. Izpolnjen **obrazec 6: Pooblastilo za pridobitev podatkov iz uradnih evidenc**;
9. Izpolnjen **obrazec 7: Izjava in pooblastilo**;
10. Izpolnjen **obrazec 8: Izjava o nepovezanosti s funkcionarjem**;
11. Izpolnjen **obrazec 9: Finančno zavarovanje za resnost ponudbe;**
12. **kopijo zavarovalne police zavarovanja civilne odgovornosti**.

Ponudba se šteje za pravočasno oddano, če jo naročnik prejme preko sistema e-JN in naložena v .pdf obliki.

Ponudnik izpolnjen:

* obrazec ESPD naloži v razdelek »Izjava – ponudnik«;
* obrazec 2: Ponudbeni predračun naloži v razdelek »Predračun«:

Ponudnik izpolni vse postavke v obrazcih 2: Ponudbeni predračun, in sicer na dve decimalki natančno.

V primeru, da ponudnik ne izpolni posamezne postavke, bo naročnik štel, da storitve ne zagotavlja, njegovo ponudbo pa bo izločil iz nadaljnjega postopka. V primeru, da bo ponudnik pri posamezni postavki navedel vrednost 0 (nič), bo naročnik štel, da izvajalec navedeno storitev za naročnika izvaja brezplačno.

Ponudnik ne sme spreminjati vsebine predračuna-popisov del.

Ponudnik skladno z zgornjimi zahtevami izpolni tudi Rekapitulacijo.

Ponudnik v informacijskem sistemu e-JN v razdelek »Predračun« naloži izpolnjeno rekapitulacijo, ki bo dostopna na javnem odpiranju ponudb. Obrazce – popis del pa naloži v razdelek »Drugi dokumenti«. V primeru razhajanj med podatki v Rekapitulaciji - naloženo v razdelek »Predračun«, in popisom del – naloženim v razdelek »Drugi dokumenti«, kot veljavni štejejo podatki v popisu del naloženim v razdelku »Drugi dokumenti«.

* obrazce 1, 3, 4, 5, 6, 8, 9 in kopijo zavarovalne police zavarovanja civilne odgovornosti naloži v razdelek »Druge – priloge«.

V primeru, da ponudnik oddaja ponudbo še z drugimi gospodarskimi subjekti (skupina ponudnikov, podizvajalci, gospodarski subjekti, na katerih kapacitete se sklicuje ponudnik) morajo le-ti izpolnjene obrazce naložiti v razdelek »Izjava – ostali sodelujoči« (obrazec ESPD, obrazec 6, obrazec 7 in obrazec 8).

V primeru, da ponudnik oddaja ponudbo še z drugimi gospodarskimi subjekti – podizvajalci, ki v obrazcu 7 označijo, da naročnik namesto glavnega izvajalca poravna njihovo terjatev do glavnega izvajalca (neposredno plačilo), morajo le-ti izpolniti še obrazec 7, ki se ga naloži v razdelek »Izjava – ostali sodelujoči«.

V primeru skupne ponudbe se mora v razdelek »Druge – priloge« naložiti tudi skenirana in podpisana partnerska pogodba.

1. *MERILO ZA IZBIRO NAJUGODNEJŠE PONUDBE*

Naročnik bo najugodnejšo ponudbo izbral na podlagi merila: **ekonomsko najugodnejše ponudbe z uporabo merila: najnižja ponudbena cena**.

Najugodnejša ponudba je tista ponudba, ki bo dopustna in v kateri bo ponujena najnižja cena, ob upoštevanju pogojev in drugih zahtev iz dokumentacije v zvezi z oddajo javnega naročila.

1. *POGOJI ZA UGOTOVITEV SPOSOBNOSTI*

Naročnik bo priznal sposobnost ponudnikom, ki izpolnjujejo spodaj navedene pogoje.

Za dokazovanje izpolnjevanja pogojev so lahko predloženi dokumenti. Starost dokumentov: dokumenti morajo odražati aktualno stanje razen, kjer je izrecno zahtevan dokument za določeno obdobje oz. dokument določene starosti.

Če so ali se zdijo informacije ali dokumentacija, ki jih mora predložiti ponudnik, nepopolne ali napačne oziroma če posamezni dokumenti manjkajo, lahko naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti. Naročnik od ponudnika zahteva dopolnitev, popravek, spremembo ali pojasnilo njegove ponudbe le, kadar določenega dejstva ne more preveriti sam. Predložitev manjkajočega dokumenta ali dopolnitev, popravek ali pojasnilo informacije ali dokumentacije se lahko nanaša izključno na takšne elemente ponudbe, katerih obstoj pred iztekom roka, določenega za predložitev prijave ali ponudbe, je mogoče objektivno preveriti. Če ponudnik ne predloži manjkajočega dokumenta ali ne dopolni, popravi ali pojasni ustrezne informacije ali dokumentacije, mora naročnik ponudnika izključiti. Pri preverjanju sposobnosti ponudnika bo naročnik upošteval tudi podatke iz uradnih evidenc, ki jih bo pridobil ali jih bo predložil ponudnik v drugih postopkih oddaje javnih naročil, če izpis iz uradne evidence izkazuje aktualno stanje na dan oddaje ponudbe.

Ponudnik lahko glede pogojev v zvezi z ekonomskim in finančnim položajem ter tehnično in strokovno sposobnostjo po potrebi uporabi zmogljivosti drugih subjektov, ne glede na pravno razmerje med njim in temi subjekti. Glede pogojev v zvezi z izobrazbo in strokovno usposobljenostjo izvajalca storitev ali gradenj in vodstvenih delavcev podjetja ter pogojev v zvezi z ustreznimi poklicnimi izkušnjami pa lahko ponudnik uporabi zmogljivosti drugih subjektov le, če bodo slednji izvajali gradnje ali storitve, za katere se zahtevajo te zmogljivosti. Če želi ponudnik uporabiti zmogljivosti drugih subjektov, mora naročniku dokazati, da bo imel na voljo potrebna sredstva, na primer s predložitvijo zagotovil teh subjektov v ta namen (1. odstavek 81. člena ZJN-3).

1. **Razlogi za izključitev:**
   1. ponudniku ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba, ki ima elemente naslednjih kaznivih dejanj, ki so opredeljena v Kazenskem zakoniku (Uradni list RS, št. 50/12 – uradno prečiščeno besedilo in 54/15) (1. odstavek 75. člena).

V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

**Dokazila:**

Izpolnjen obrazec ESPD (v »Del III: Razlogi za izključitev, Oddelek A: Razlogi, povezani s kazenskimi obsodbami«) za vse gospodarske subjekte v ponudbi.

Ponudnik lahko potrdila iz Kazenske evidence priloži sam. Tako predložena potrdila ne smejo biti starejša od 4 mesecev od roka za oddajo ponudbe.

* 1. ponudnik (2. odstavek 75. člena):
* če na dan oddaje ponudbe ali prijave ne izpolnjuje obveznih dajatev in drugih denarnih nedavčnih obveznosti, v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost neplačanih zapadlih obveznosti znaša 50 EUR ali več;
* če na dan oddaje ponudbe nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

**Dokazila:**

Izpolnjen obrazec ESPD (v »Del III: Razlogi za izključitev, Oddelek B: Razlogi, povezani s plačilom davkov ali prispevkov za socialno varnost«) za vse gospodarske subjekte v ponudbi.

* 1. ponudnik (4. odstavek 75. člena):
* če je na dan, ko poteče rok za oddajo ponudb ali prijav, uvrščen v evidenco gospodarskih subjektov z izrečenimi stranskimi sankcijami izločitve iz postopkov javnega naročanja.

**Dokazila:**

Izpolnjen obrazec ESPD (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi.

* 1. ponudnik (4. odstavek 75. člena):
* če je pri njem v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države, ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V kolikor je gospodarski subjekt v položaju iz zgornjega odstavka, lahko naročniku, v skladu s Sklepom Ustavnega sodišča RS št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

**Dokazila:**

Izpolnjen obrazec ESPD (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v ponudbi. V koliko je odgovor v tem primeru DA, in se uveljavlja popravni mehanizem, gospodarski subjekt v polje »Opišite jih« napiše kršitve in ukrepe, s katerimi lahko dokaže svojo zanesljivost kljub obstoju razlogov za izključitev.

Naročnik bo v skladu z osmim odstavkom 75. člena ZJN-3 iz postopka javnega naročanja kadar koli v postopku izključil gospodarski subjekt, če se izkaže, da je pred ali med postopkom javnega naročanja za subjekt glede na storjena ali neizvedena dejanja v enem od položajev iz te točke navodil.

* 1. ponudnik (6. odstavek 75. člena):
* če je sklenil dogovor, katerega cilj ali učinek je preprečevati, omejevati ali izkrivljati konkurenco (točka č.);
* če so se pri ponudniku pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije (točka f.);
* če je kriv dajanja resnih zavajajočih razlag pri dajanju informacij, zahtevanih zaradi preverjanja obstoja razlogov za izključitev ali izpolnjevanja pogojev za sodelovanje, ali če ni razkril teh informacij ali če ne more predložiti dokazil, ki se zahtevajo v skladu z 79. členom ZJN-3 (točka g.);
* če je poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali iz malomarnosti predložiti zavajajoče informacije, ki bi lahko pomembno vplivale na odločitev o izključitvi, izboru ali oddaji javnega naročila (točka h).

Ponudnik/partner v skupnem nastopu/podizvajalec, ki so v enem od položajev iz šestega odstavka 75. člena ZJN-3 in ZJN-3A lahko naročniku predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev. Za zadostne ukrepe se šteje plačilo ali zaveza plačati nadomestilo za vso škodo, povzročeno s kršitvijo, aktivno sodelovanje s preiskovalnimi organi za celotno razjasnitev dejstev in okoliščin ter sprejetje konkretnih tehničnih, organizacijskih in kadrovskih ukrepov, ustreznih za preprečitev nadaljnjih kaznivih dejanj ali kršitev. Pri ocenjevanju ukrepov, ki jih sprejme ponudnik/partner v skupnem nastopu/podizvajalec, naročnik upošteva resnost in posebne okoliščine kršitve. Če naročnik oceni, da dokazi, ki jih je predložil ponudnik/partner v skupnem nastopu/podizvajalec, zadoščajo, ponudnika/partnerja v skupnem nastopu/podizvajalca ne glede na šesti odstavek tega člena ne izključi iz postopka javnega naročanja. Če naročnik oceni, da ukrepi ne zadoščajo, ponudniku/partnerju v skupnem nastopu/podizvajalcu pošlje utemeljitev takšne odločitve.

**Dokazilo:**

**Izpolnjevanje pogojev iz 1. – 4. točke se izkazuje za ponudnika in vsakega partnerja v skupni ponudbi ter za vsakega podizvajalca.**

**Ponudniki iz tujine morajo izpolnjevati enake pogoje, kot ponudniki s sedežem v Republiki Sloveniji. Način dokazovanja izpolnjevanja pogojev določajo 75., 76., 77., in 78., in drugi členi Zakona o javnem naročanju (Ur.l., RS št.** [**91/15**](http://www.uradni-list.si/1/objava.jsp?sop=2015-01-3570)**,** [**14/18**](http://www.uradni-list.si/1/objava.jsp?sop=2018-01-0588)**,** [**121/21**](http://www.uradni-list.si/1/objava.jsp?sop=2021-01-2575)**,** [**10/22**](http://www.uradni-list.si/1/objava.jsp?sop=2022-01-0107)**,** [**74/22**](http://www.uradni-list.si/1/objava.jsp?sop=2022-01-1705) **– odl. US in** [**100/22**](http://www.uradni-list.si/1/objava.jsp?sop=2022-01-2511) **– ZNUZSZS, v nadaljevanju: ZJN-3).**

**Če država članica ali tretja država dokumentov in potrdil ne izdaja ali če ti ne zajemajo vseh primerov iz prvega in drugega odstavka ter b) točke četrtega 75. člena ZJN-3, jih je mogoče nadomestiti z zapriseženo izjavo, če ta v državi članici ali tretji državi ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.**

1. **Finančno zavarovanje za resnost ponudbe**

**Ponudnik** za zavarovanje resnosti ponudbe predloži bančno garancijo (veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758).

Višina **zavarovanja** **za resnost ponudbe** znaša **54.324,00 EUR**.

Zavarovanje za resnost ponudbe mora veljati 180 dni od roka za oddajo ponudbe.

**Dokazilo:**

**Zavarovanje za resnost ponudbe je ponudnik dolžan predložiti skupaj s ponudbo, preko sistema e-JN. Finančno zavarovanje se naloži v razdelek »Druge – priloge«.**

1. **Ustreznost za opravljanje poklicne dejavnosti:**

**Ponudnik, partner v skupni ponudbi in podizvajalec** morajo v skladu z veljavno zakonodajo izpolnjevati pogoje za opravljanje dejavnosti, ki je predmet javnega naročila v delu, ki ga v ponudbi prevzema v izvedbo.

**Dokazilo:**

**Izpolnjen obrazec ESPD (v »Del IV: Pogoji za sodelovanje, Oddelek A: Ustreznost, Vpis v ustrezen poslovni register«) s strani vseh gospodarskih subjektov v ponudbi.**

**ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor bo naročnik v času preveritve ponudb zahteval dokazila o izpolnjevanju pogojev, jih bo moral ponudnik predložiti v roku, ki ga bo določil naročnik.**

1. **Tehnična sposobnost**

**Ponudnik** mora razpolagati z ustrezno delovno opremo najmanj v obsegu:

* 8 x bager nad 8 ton
* 8 x tovorno vozil nad 12 ton;
* 1 x premična naprava za predelavo gradbenih odpadkov

Vsa tovorna vozila morajo imeti EU normo vsaj EU5.

Šteje se, da ponudnik razpolaga z ustrezno opremo, če jo ima v lasti, ali ima v smislu 81. člena ZJN-3 zagotovljeno njeno uporabo na kateri koli drugi pravni podlagi za čas izvajanja sanacije.

**Dokazilo:**

**Izpolnjen obrazec 5: Seznam razpolaganja z delovno opremo.**

**Dani pogoj lahko ponudnik izpolni skupaj s partnerjem ali/in podizvajalcem.**

**V kolikor bo naročnik v času preveritve ponudb zahteval dokazila o izpolnjevanju pogojev (homologacija, dokazovanje lastninske pravice oziroma pravice do uporabe zahtevane opreme in drugo), jih bo moral ponudnik predložiti v roku, ki ga bo določil naročnik.**

1. **Strokovna sposobnost:**
   1. **Ponudnik** mora razpolagati z najmanj naslednjim strokovnim kadrom, ki morajo izkazovati:

* **1 vodjo del** z najmanj VI/1 raven izobrazbe (višješolski programi (do 1994) **ali** višješolski strokovni program), smer: gradbeništvo ter vpisan v imenik vodij del in je zaposlen pri ponudniku za poln delovni čas.

Poleg tega mora izkazati, da je v preteklih 10 letih, šteto od dneva objave obvestila o tem naročilu na Portalu javnih naročil, uspešno vodil (pravočasno, strokovno in kvalitetno, v skladu z določili pogodb in pravili stroke) novogradnje, kjer so prevladovala zemeljska dela **ali** rekonstrukcije obstoječih objektov, kjer so prevladovala zemeljska dela (npr. rekonstrukcije odlagališča), v vrednosti več kot 500.000 EUR (z DDV).

* **1 strokovnega delavca – vodjo posameznih del s področja gradbeništva – nizke gradnje in objekti komunalne infrastrukture** z najmanj VI/1 raven izobrazbe (višješolski programi (do 1994) ali višješolski strokovni program), smer: gradbeništvo ter vpisan v register pooblaščenih inženirjev pri pristojni inženirski zbornici oziroma v imenik vodij del.

Poleg tega mora izkazovati, da je v preteklih 10 letih, šteto od dneva objave obvestila o tem naročilu na Portalu javnih naročil, uspešno vodil (pravočasno, strokovno in kvalitetno, v skladu z določili pogodb in pravili stroke) posamezni del novogradnje **in/ali** rekonstrukcije objekta nizke gradnje oz. komunalne infrastrukture, pri katerih so prevladovala zemeljska dela, v vrednosti vsaj 200.000 EUR (z DDV).

* **1 strokovnega sodelavca – vodjo posameznih del s področja strojništva** z najmanj VI/1 raven izobrazbe (višješolski programi (do 1994) ali višješolski strokovni program), s področja strojništva, smer: strojništvo ter vpisan v register pooblaščenih inženirjev pri pristojni inženirski zbornici (za področje izvedbe strojnih inštalacij: (vodovodi, plinovodi, industrijski vodi) oziroma v imenik vodij del.

Poleg tega mora izkazovati, da je v preteklih 10 letih, šteto od dneva objave obvestila o tem naročilu na Portalu javnih naročil, uspešno vodil (pravočasno, strokovno in kvalitetno, v skladu z določili pogodb in pravili stroke) posamezni del novogradnje **in/ali** rekonstrukcije objekta, pri katerih so prevladovala strojna dela na vodovodih **in/ali** plinovodih **in/ali** industrijskih vodih, v vrednosti vsaj 100.000 EUR (z DDV).

* **1 strokovnega sodelavca – vodjo** **posameznih del s področja elektrotehnike (katodna zaščita, elektrika, ipd.)** z najmanj V. raven izobrazbe s področja elektrotehnike, smer elektrotehnika ali elektronika ter vpisan v register pooblaščenih inženirjev pri pristojni inženirski zbornici (za področje elektrotehnike, poudarek na katodni zaščiti) oziroma v imenik vodij del ter z veljavnim certifikatom o usposobljenosti.

Poleg tega mora izkazovati, da je v preteklih 10 letih, šteto od dneva objave obvestila o tem naročilu na Portalu javnih naročil, uspešno vodil (pravočasno, strokovno in kvalitetno, v skladu z določili pogodb in pravili stroke) katodno zaščito na jeklenih cevovodih, v vrednosti vsaj 50.000 EUR (z DDV).

* **1 strokovnega delavca** z najmanj VI/1 raven izobrazbe (višješolski programi (do 1994) ali višješolski strokovni program) s področja ravnanja z odpadki, naravoslovno tehnična smer.

Poleg tega mora izkazovati, da je v preteklih 10 letih, šteto od dneva objave obvestila o tem naročilu na Portalu javnih naročil, uspešno vodil ali sodeloval (pravočasno, strokovno in kvalitetno, v skladu z določili pogodb in pravili stroke) pri projektih ravnanja z odpadki, v vrednosti vsaj 100.000 EUR (z DDV).

* **1 strokovnega sodelavca** z najmanj VI/1 raven izobrazbe (višješolski programi (do 1994) ali višješolski strokovni program) s področja geologije-hidrogeologije, naravoslovno tehnična smer ter vpisan v register pooblaščenih inženirjev pri pristojni inženirski zbornici (za področje rudarstva in geotehnologije: geolog, geotehnik, rudar ali geomehanik).

Poleg tega mora izkazovati, da je v preteklih 10 letih, šteto od dneva objave obvestila o tem naročilu na Portalu javnih naročil, uspešno vodil (pravočasno, strokovno in kvalitetno, v skladu z določili pogodb in pravili stroke) GG preiskave **in/ali** gradnjo podpornih konstrukcij, pri katerih so prevladovala zemeljska dela, v vrednosti vsaj 100.000 EUR (z DDV).

* 2 kvalificirana delavca specialista za varjenje tehnoloških vodov, z najmanj IV. ravnijo izobrazbe, smer: Metalurgija, strojništvo in kovinarstvo ali elektrotehnika; z veljavnim certifikatom o usposobljenosti.
* 5 kvalificiranih gradbenih delavcev;
* 5 nekvalificiranih delavcev za izvajanje gradbenih del

Vsi strokovnjaki morajo predložiti eno ali več referenc v zadnjih 10 letih.

Če bo ponudnik prijavil strokovnjake/kadre, ki niso njegovi zaposleni, mora ponudbi predložiti dokazila o sodelovanju, iz katerih mora biti razvidno, da bo strokovnjak/kader s ponudnikom sodeloval pri izvajanju predmetnega naročila. To dokazilo je lahko pisni dogovor med ponudnikom in subjektom: pogodba, podjemna pogodba, ipd..

**Dokazilo:**

**Izpolnjen obrazec ESPD (v »Del IV: Pogoji za sodelovanje, Oddelek C: Tehnična in strokovna sposobnost, Izobrazba in strokovna usposobljenost«) in obrazec 4.**

**Dani pogoj lahko ponudnik izpolni skupaj s partnerjem ali/in podizvajalcem.**

**Strokovni delavci, ki niso pridobili poklicne kvalifikacije (pooblaščeni inženir) v Republiki Sloveniji morajo izpolnjevati pogoje iz Zakona o arhitekturni in inženirski dejavnosti (Ur.l. RS, št. 61/17).**

**ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor bo naročnik v času preveritve ponudb zahteval dokazila o izpolnjevanju pogojev (pogodba o zaposlitvi in drugo), jih bo moral ponudnik predložiti v roku, ki ga bo določil naročnik.**

* 1. **Ponudnik** izkaže, da je kot glavni izvajalec **ali** partner v skupnem nastopu **ali** podizvajalec uspešno izvedel:
* 1 (eno) ali več sanacij ali novogradenj ali rekonstrukcij odlagališč odpadkov v višini investicije v skupni vrednosti 1 mio EUR (brez DDV);
* vsaj 500 m vodovodnega omrežja DN 400;
* vsaj 500 m zahtevnih tehnoloških vodovod za potrebe kemične industrije;
* vgradnjo vsaj 20.000 m3 zemlje za namene rekultivacije zemljišča;
* vsaj 2 (dva) referenčna dela, ki so vsebovala katodno zaščito jeklenih cevovodov, ki so vgrajeni v zemljo.

Reference se ne smejo nanašati na isti objekt – v nasprotnem primeru se štejejo take reference za eno referenco.

Reference ne smejo biti starejše 10 let od datuma objave tega javnega naročila na Portalu JN. Za datum reference se šteje dan, ko je posel zaključen (navesti investitorja, kontaktno osebo, št. pogodbe, datum zaključka posla in vrednost investicije).

**Dokazilo:**

**Izpolnjen obrazec ESPD (v »Del IV: Pogoji za sodelovanje, Oddelek C: Tehnična in strokovna sposobnost, Za naročila gradenj: izvedba gradnje določene vrste«).**

**Dani pogoj lahko ponudnik izpolni skupaj s partnerjem ali/in podizvajalcem.**

**ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor bo naročnik v času preveritve ponudb zahteval dokazila o izpolnjevanju pogoja, jih bo moral ponudnik predložiti v roku, ki ga bo določil naročnik.**

1. **Drugi pogoji:**
   1. **Ponudnik** mora imeti ustrezno okoljevarstveno dovoljenje za obratovanje premične naprave za predelavo odpadkov skladno s predpisi o odpadkih.

**Dokazilo:**

**Ponudnik mora v ponudbi predložiti zahtevana potrdila.**

**Dani pogoj lahko ponudnik izpolni skupaj s partnerjem ali/in podizvajalcem.**

**V kolikor bo naročnik v času preveritve ponudb zahteval dokazila o izpolnjevanju pogoja, jih bo moral ponudnik predložiti v roku, ki ga bo določil naročnik.**

* 1. **Ponudnik** mora imeti sklenjeno zavarovanje civilne odgovornosti v višini 100.000,00 EUR.

**Dokazilo:**

**Ponudnik mora v ponudbi predložiti kopijo zavarovalne police zavarovanja civilne odgovornosti.**

**V kolikor bo naročnik v času preveritve ponudb zahteval dokazila o izpolnjevanju pogoja, jih bo moral ponudnik predložiti v roku, ki ga bo določil naročnik.**